Izziņa par atzinumos sniegtajiem iebildumiem

**par Ministru kabineta rīkojuma projektu „Par valstij piederošā nekustamā īpašuma “V1187” Pāvilostā, Pāvilostas novadā, nodošanu Pāvilostas novada pašvaldības īpašumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 | 6 |
| 1. | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  17.05.2021. (elektroniskā saskaņošana) |
|  |  |
| Saskaņošanas dalībnieki | Tieslietu ministrijas 30.03.2021. atzinums Nr.1-9.1/351, Finanšu ministrijas 26.03.2021. atzinums Nr.12/A-7/1731, Latvijas Pašvaldību savienības 25.03.2021. atzinums Nr.202103/SAN3376/NOS212 |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 26.03.2021. atzinums Nr.12/A-7/1731 |
|  | Tieslietu ministrija 30.03.2021. atzinums Nr.1-9.1/351 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. | Rīkojuma projekta anotācijas sadaļa “Tiesību akta projekta anotācijas kopsavilkums”:Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piekritīgais nekustamais īpašums ir nododams pašvaldības īpašumā. | **Finanšu ministrija** Anotācijas sadaļā “Tiesību akta projekta anotācijas kopsavilkums” ir norādīts, ka Satiksmes ministrijas personā piekritīgais nekustamais īpašums ir nododams pašvaldības īpašumā. Saskaņā ar likuma “Par autoceļiem” 4.panta pirmo daļu valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums un atbilstoši Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” (turpmāk – MK noteikumi Nr.1104) 3.pielikumā norādītajam autoceļš V1187 “Pievedceļš Pāvilostai” (posms no 0 km līdz 3,1 km) pieder valstij. Tādējādi nekustamais īpašums pieder valstij uz likuma pamata. Ņemot vērā minēto, un, ievērojot, ka rīkojuma projekta nosaukums ir “Par valstij piederošā nekustamā īpašuma “V1187” Pāvilostā, Pāvilostas novadā, nodošanu Pāvilostas novada pašvaldības īpašumā”, lūdzam precizēt minētajā anotācijas sadaļā norādīto informāciju. | **Iebildums ir ņemts vērā.** | Precizēta rīkojumu projekta anotācijas sadaļa “Tiesību akta projekta anotācijas kopsavilkums”:“Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piederošais nekustamais īpašums ir nododams pašvaldības īpašumā.” |
| 2. | Rīkojuma projekta anotācijas I sadaļas 2.punkts. | **Finanšu ministrija**Saskaņā ar anotācijas I sadaļas 2.punktā iekļauto informāciju MK noteikumu Nr.1104 3.pielikumā “Vietējie autoceļi” norādīts, ka autoceļš V1187 “Pievedceļš Pāvilostai” 3,4 km kopgarumā ir iekļauts valsts vietējo autoceļu sarakstā. Atbilstoši MK noteikumu Nr.1104 3.pielikumam, autoceļa V1187 “Pievedceļš Pāvilostai”, kura maršruta kopgarums ir 3,4 km, piederība ir norādīta valstij autoceļa maršruta posmā no 0 km līdz 3,1 km un piederība ir norādīta pašvaldībai autoceļa maršruta posmā no 3,1 km līdz 3,4 km. Lūdzam precizēt anotācijas I sadaļas 2.punktā norādīto informāciju atbilstoši MK noteikumu Nr.1104 3.pielikumam. | **Iebildums ir ņemts vērā.** | Papildināts rīkojuma projekta anotācijas I sadaļas 2.punkts :“Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādīts, ka autoceļš V1187 “Pievedceļš Pāvilostai” 3,4 km kopgarumā ir iekļauts valsts vietējo autoceļu sarakstā, kā arī norādīta piederība valstij autoceļa maršruta posmā no 0 km līdz 3,1 km un piederība ir norādīta pašvaldība autoceļa maršruta posmā no 3,1 km līdz 3,4 km.” |
| 3. | Rīkojuma projekts un tā anotācija. | **Tieslietu ministrija**Projekta 1.punkts paredz saskaņā ar Publiskas personas mantas atsavināšanas likuma 42. panta pirmo daļu un 43.pantu un likuma "Par autoceļiem" 4. panta pirmo daļu pašvaldības autonomās funkcijas īstenošanai atbilstoši likuma "Par pašvaldībām" 15. panta pirmajai daļai atļaut Satiksmes ministrijai nodot bez atlīdzības Pāvilostas novada pašvaldības īpašumā valstij piederošo nekustamo īpašumu “V1187” (nekustamā īpašuma kadastra Nr.64130050042) – zemes vienību (zemes vienības kadastra apzīmējums 64130050055) 1.88 ha platībā, zemes vienību (zemes vienības kadastra apzīmējums 64130020265) 3.382 ha platībā, zemes vienību (zemes vienības kadastra apzīmējums 64130010297) 0.7264 ha platībā uz tām izbūvēto valsts vietējā autoceļa V1187 posmu km 0,058.-3,058 “Pievedceļš Pāvilostai” (būves kadastra apzīmējums 64130050055001) Pāvilostā, Pāvilostas novadā. Vienlaikus projekta 3. punktā ietverts pilnvarojums Pāvilostas novada pašvaldībai parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā, bet projekta 4. punkts paredz ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Pāvilostas novada pašvaldības īpašuma tiesību nostiprināšanu.Vēršam uzmanību, ka no projekta 1., 3. punkta un 4.1.apakšpunkta un sākotnējās ietekmes novērtējuma ziņojuma (anotācijas) (turpmāk – anotācija) kopsavilkumā un I sadaļas 2. punktā ietvertās informācijas nav saprotams atsavināmās nekustamās mantas “V1187” (nekustamā īpašuma kadastra Nr.64130050042) tiesiskais statuss, t.i., valstij piekrītošs vai valsts īpašumā esošs nekustamais īpašums (anotācijas kopsavilkumā norādīts, ka valstij Satiksmes ministrijas personā piekritīgais nekustamais īpašums ir nododams pašvaldības īpašumā, savukārt anotācijas I sadaļas 2. punktā norādīts: "Likuma „Par autoceļiem” 4. panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļukompleksā ietilpstošajām būvēm ir Latvijas Republikas īpašums". Paskaidrojam, ka saskaņā ar Civillikuma 1477. panta otro daļu lietu tiesības, kas pastāv uz likuma pamata, ir spēkā arī bez ierakstīšanas zemes grāmatās. Turklāt saskaņā ar Publiskas personas mantas atsavināšanas likuma 42.1 panta pirmo un otro daļu, kas nav projekta 1. punktā un anotācijas I  sadaļas 1. punktā norādītas kā projekta izdošanas tiesiskais pamatojums, valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma [42.](https://likumi.lv/ta/id/68490#p42) panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu, un Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. Līdz ar to secināms, ka atbilstoši Publiskas personas mantas atsavināšanas likuma regulējumam vienīgi valstij piekrītošais nekustamais īpašums tiek ierakstīts zemesgrāmatā uz valsts vārda vienlaikus ar pašvaldības kā ieguvēja īpašuma tiesību nostiprināšanu uz attiecīgo īpašumu (sk. projekta 3. punktu un 4.1. apakšpunktu). Turklāt saskaņā ar Ministru kabineta 2010. gada 31. maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9. un 13.  punktu projekta 1. punktā minētās zemes vienības ir saglabātas valsts īpašumā, un Satiksmes ministrijai uzdots tās normatīvajos aktos noteiktajā kārtībā ierakstīt zemesgrāmatā uz valsts vārda savā personā, iesniedzot likuma "Par valsts un pašvaldību zemes īpašuma tiesībām un to nostiprināšanu zemesgrāmatās" [13. panta](https://likumi.lv/ta/id/211268#p13) pirmajā daļā noteiktos dokumentus.Līdz ar to lūdzam precizēt projektu, kā arī anotācijas kopsavilkumu un I sadaļas 2. punktu atbilstoši atsavināmās mantas tiesiskajam statusam un Publiskas personas mantas atsavināšanas likuma 42. vai 42.1 pantam. | **Iebildums ir ņemts vērā.** | Attiecīgi precizēta rīkojuma projekta anotācija. |
| **Priekšlikums** |
| 4. | Rīkojuma projekta anotācija. | **Finanšu ministrija**Lūdzm anotācijas I sadaļas 1.punktā precizēt Pāvilostas novada domes lēmuma datumu. Anotācijas I sadaļas 1.punktā kā pamatojums ir norādīts Pāvilostas pašvaldības 2020.gada 27.gada lēmums (protokols Nr.12., 21.§) “Par nekustamā īpašuma objekta noteikšanu”. Rīkojuma projekta paskaidrojošajos dokumentos ir pievienots Pāvilostas pašvaldības 2020.gada 27.augusta lēmums (protokols Nr.12., 21.§) “Par nekustamā īpašuma objekta noteikšanu”. Vērš uzmanību, ka rīkojuma projektam pievienotajā Pāvilostas novada domes 2020.gada 27.februāra lēmumā nav norādīts, ka nekustamā īpašuma pārņemšana sniegs iespēju pārvaldīt un uzturēt valsts autoceļa V1187 posmu pašvaldības vajadzībām. Lūdz precizēt anotācijas I sadaļas 2.punktā norādīto. | **Priekšlikums ir ņemt vērā.** | Precizēts Pāvilostas novada domes lēmuma datumu un precizēts rīkojuma projekta anotācijas I sadaļas 2.punkts. |
| Atbildīgā amatpersona |    |
|  | (paraksts) |

Anda Dundure,

Satiksmes ministrija

Juridiskais departaments

Nekustamo īpašumu nodaļas vecākā referente

67028249, anda.dundure@sam.gov.lv